
Andrius Vasiliauskas gimė 1954 m. Vilniuje, muzikų šeimoje. 1973 m. baigė M.K.Čiurlionio menų mokyklą.  Studijavo Lietuvos Muzikos ir Teatro akademijoje fortepijoną prof. Aleksandros Juozapėnaitės-Esmaa ir vėliau, nuo 1975 iki 1978 m.m.  prof. Olgos Šteinberg klasėse. Taip pat kamerinį ansamblį prof. Audronės Vainiūnaitės klasėje.

    1986-88 m.m. A.Vasiliauskas stažavosi LMTA, prof. Olgos Šteinberg klasėje. 

    1987 m. laimėjo 1-ąją premiją Taline vykusiame tarprespublikiniame Heino Ellerio pianistų konkurse.

Yra išleidęs 5 fortepijono muzikos CD, Lietuvos radijo muzikos įrašų fonduose saugoma virš 200 jo įrašytų solinių ir kamerinės muzikos kūrinių. Taip pat publikuoja spaudoje straipsnius aktualiais muzikos ir kultūros klausimais.

Programa „Praeities uždangą atskleidus“ skirta primirštoms, tiesiogiai ir netiesiogiai su Lietuva susijusioms asmenybėms, kurios vienok savo laiku turėjo didelę įtaką tuometinės visuomenės dvasiniam gyvenimui. Įdomios yra sąsajos, kurios kartais nelauktai išnyra atidžiau pasidomėjus istorijos vingiais, kada paaiškėja, kaip skirtingų kartų, socialinės padėties, be galo nutolusių kraštų žmones suveda menas, talentas ir pažangios pažiūros. Todėl šios programos sumanytojas ir atlikėjas klausytojams pateiks įdomių faktų, liudijančių žemiau paminėtų autorių  tarpusavio ryšius.
Kitas atlikėjo tikslas, - pati atmosfera, kurią teikia netradicinis repertuaras, nes labai tikėtina, jog galbūt šie ir panašūs kūriniai kaip tik ir skambėjo kitados klestėjusių Lietuvos dvarų menėse.   
M.K.Oginskis (1765-1833). Polonezas c-moll („Atsisveikinimas“)
                                              Valsas B-dur

                                              Kadrilis F-dur

                                              Menuetas a-moll

                                              Polonezas a-moll („Atsisveikinimas su Tėvyne“)

F.X.Mozart (1791-1844). Du polonezai Op.26

                                          Polonaise de Bal

                                          Polonaise elegante

J.Field (1782-1837). Noktiurnas B-dur, dedikuotas M.Szymanowskai

                                  Ilgesio valsas (Yearning Waltz) Op.51

M.Szymanowska (1789-1831). Fantazija F-dur 
F.Chopin (1810-1849). Trys preliudai iš ciklo Op.28
                                      e-moll, As-dur, Fis-dur

 N.Orda (1807-1883). Noktiurnas Es-dur
                                   Polonezas f-moll
F.Chopin. Valsas cis-moll Op.64

                  Polonezas As-dur Op.53     
